De elektriske synapsene består av celleforbindelser. Celleforbindelser tillater at ioner og andre mindre molekyler å vandre mellom cellene. AII amakrinceller er koblet til andre AII amakrinceller gjennom celleforbindelser som er bygget opp av konneksin-36 subenheter. Eksperiementer har vist at graden av kobling mellom AII amakrincellene varierer, og at denne kan moduleres. Det er ikke klarlagt hvordan reguleringen av graden av kobling foregår. Funksjonelt kan sammenkobling av flere AII amakrinceller for å øke signal-til-støy-forholdet i signaler på bekostning av oppløsning. AII amakrinceller er også koblet til ON-tappbipolarceller gjennom celleforbindelser, men det er uklart hvilke subenheter av konneksin disse er bygget opp av. Ved elektronmikroskopiske undersøkelser er disse synapsene asymmetriske. Celleforbindelser mellom AII amakrinceller og ON-tappbipolar celler kan bestå av konneksin-36 og/eller konneksin-45 subenheter. På grunn av elektrisk kobling vil endring i spenning i AII amakrinceller også gi endring i spenning hos ON-tappbipolar celler og motsatt. Dette har betydning for videreføring av signal fra stavbipolarcellen via ON-tappbipolarceller til ganglion celler.